CELEX: 62011TN0652
Language: lt
Date: 2011-12-23 00:00:00
Title: Byla T-652/11: 2011 m. gruodžio 23 d. pareikštas ieškinys byloje Sabbagh prieš Tarybą

25.2.2012   
            
            
               LT
            
            
               Europos Sąjungos oficialusis leidinys
            
            
               C 58/12
            
         2011 m. gruodžio 23 d. pareikštas ieškinys byloje Sabbagh prieš Tarybą
   
   (Byla T-652/11)
   2012/C 58/22
   Proceso kalba: prancūzų
   
      Šalys
   
   
      Ieškovė: Bassam Sabbagh (Damaskas, Sirija), atstovaujama advokatų M.-A. Bastin ir J.-M. Salva
   
      Atsakovė: Europos Sąjungos Taryba
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti visą šį ieškinį priimtinu;
            
         
               —
            
            
               pripažinti visus ieškinio reikalavimus pagrįstais;
            
         
               —
            
            
               konstatuoti, kad ginčijami aktai gali būti iš dalies panaikinti, nes panaikintina aktų dalis gali būti atskirta nuo viso akto;
            
         
               —
            
            
               atitinkamai
               
                           —
                        
                        
                           iš dalies panaikinti 2011 m. gruodžio 1 d. Tarybos sprendimą 2011/782, kuriuo panaikinamas Sprendimas 2011/273/BUSP dėl ribojamųjų priemonių Sirijai, ir 2011 m. lapkričio 14 d. Tarybos įgyvendinimo reglamentą (ES) Nr. 1151/2011, kuriuo įgyvendinamas Reglamentas (ES) Nr. 442/2011 dėl ribojamųjų priemonių, atsižvelgiant į padėtį Sirijoje, išbraukiant Bassam Sabbagh pavardę iš sąrašo asmenų, kuriems taikomos sankcijos;
                        
                     
                           —
                        
                        
                           arba panaikinti 2011 m. gruodžio 1 d. Tarybos sprendimą 2011/782, kuriuo panaikinamas Sprendimas 2011/273/BUSP dėl ribojamųjų priemonių Sirijai, ir 2011 m. lapkričio 14 d. Tarybos įgyvendinimo reglamentą (ES) Nr. 1151/2011, kuriuo įgyvendinamas Reglamentas (ES) Nr. 442/2011 dėl ribojamųjų priemonių, atsižvelgiant į padėtį Sirijoje, išbraukiant Bassam Sabbagh pavardę iš sąrašo asmenų, kuriems taikomos sankcijos;
                        
                     
         
               —
            
            
               arba pripažinti šiuos sprendimus ir reglamentą netaikomais Bassam Sabbagh ir nurodyti išbraukti jos pavardę ir nuorodas į ją iš sąrašo asmenų, kuriems taikomos Europos Sąjungos sankcijos;
            
         
               —
            
            
               priteisti iš Tarybos preliminariai 500 000 dolerių moralinei ir materialinei žalai, patirtai dėl to, kad Bassam Sabbagh buvo įtraukta į sąrašą asmenų, kuriems taikomos sankcijos, atlyginti;
            
         
               —
            
            
               priteisti iš Tarybos visas bylinėjimosi išlaidas, visų pirma visas ieškovės patirtas išlaidas ir sumokėtus atlygius gynybai nagrinėjant bylą šioje instancijoje.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi šešiais pagrindais.
   
               1.
            
            
               Pirmasis ieškinio pagrindas susijęs su akivaizdžia vertinimo klaida, ieškovė ginčija motyvus, jos atžvilgiu nurodytus skundžiamuose aktuose.
            
         
               2.
            
            
               Antrasis ieškinio pagrindas susijęs su teisės į gynybą ir teisės į teisingą teismo procesą pažeidimu, nes ieškovei nebuvo pranešta apie skundžiamus aktus ir jai nebuvo pateikta jokių įrodymų ar rimtų įkalčių, kuriais remiantis ji buvo įtraukta į sąrašą asmenų, kuriems taikomos sankcijos.
            
         
               3.
            
            
               Trečiasis ieškinio pagrindas susijęs su pareigos motyvuoti pažeidimu, nes atsakovė skundžiamuose aktuose naudojo tvirtinamąją ir nemotyvuotą formuluotę, kai nusprendė dėl ribojamųjų priemonių ieškovės atžvilgiu.
            
         
               4.
            
            
               Ketvirtasis ieškinio pagrindas susijęs su teisės į veiksmingą teisės gynimo priemonę pažeidimu, nes dėl pareigos motyvuoti pažeidimo teismas negali vykdyti skundžiamų aktų teisėtumo kontrolės.
            
         
               5.
            
            
               Penktasis ieškinio pagrindas susijęs su teisės į nuosavybę pažeidimu, nes taikomos sankcijos yra neproporcingas ieškovės teisės laisvai disponuoti savo turtu pažeidimas.
            
         
               6.
            
            
               Šeštasis ieškinio pagrindas susijęs su žala, atsiradusia įtraukus ieškovę į asmenų, kuriems taikomos sankcijos, sąrašą, nes skundžiamų aktų paskelbimas spaudoje turėjo įtakos ieškovės klientų teisėtiems lūkesčiams, kuriuos klientai su ja siejo.